
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 152
                                                               din 30 iunie 2022
       privind preluarea unui contract de închiriere având ca obiect terenul aferent casei – ap. nr. 1 
   și, ulterior, prelungirea și modificarea acestuia

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.358/10.06.2022 şi la Consiliul Local Sighișoara cu nr. 20.783/23.06.2022, de referatul de aprobare, înregistrat cu nr. 19.359/10.06.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighișoara cu nr. 19.342/10.06.2022, depusă de doamna Cioanta Silvia și actele anexate acestei cereri, urmare a analizării cărora, se constată că se justifică și se impune preluarea contractului de închiriere nr. 327/2007, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul aferent locuinței (casă) – apartamentul nr. 1, situat în Municipiul Sighișoara, str. Cloșca, nr. 1, în suprafață de 200 mp., din terenul în suprafață totală de 623 mp., cu categoria de folosință curți - construcții, înscris în C.F. nr. 52011 Sighișoara (nr. C.F. vechi 9690 și nr. top. 2097/2), cu nr. cad. 52011, cu destinația de teren curte;

Având în vedere că durata termenului de închiriere din contractul de închiriere antemenționat va expira la data de 30.06.2022 și, ținând cont de clauzele contractuale, dar și de înscrierile din C.F. nr. 52011 - C1 - U2 Sighișoara, nr. C.F. vechi 9690/II, cu nr. top. 2097/2/II și nr. cad. 52011 - C1 - U2, potrivit cărora cota de teren aferentă ap. 2 din imobil – spațiu comercial este de 360/623 mp., precum și în baza cererii formulate, se justifică și se impune de asemenea prelungirea și modificarea contractului de închiriere, în sensul suplimentării suprafeței terenului închiriat cu 63 mp., respectiv, de la 200 mp. teren curte la 263 mp. teren curți - construcții, cuprinzând atât teren liber de construcții cât și teren ocupat de construcție: casă – ap. nr. 1;

Având în vedere clauzele din contractul de închiriere amintit mai sus, potrivit cărora preţul închirierii va fi calculat conform actelor normative în vigoare şi va fi indexat anual în funcţie de rata inflaţiei; 
Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere faptul că imobilul de natură teren, mai sus menționat, se află situat în intravilanul Municipiului Sighișoara – domeniul privat;
Având în vedere că, prin preluarea și, ulterior, prelungirea și modificarea contractului de închiriere nr. 327/2007, așa cum a fost modificat și completat prin actele adiționale nr. 1/2012 și nr. 2/2017, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005, precum și faptul că prin prelungirea și modificarea contractului de închiriere, se aduc venituri suplimentare la bugetul local;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune și modificarea art. 7 și art. 14 din contractul de închiriere nr. 327/2007, așa cum a fost modificat și completat prin actele adiționale nr. 1/2012 și nr. 2/2017;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 19.359/10.06.2022, prin care se propune preluarea unui contract de închiriere având ca obiect terenul aferent casei – ap. nr. 1 și, ulterior, prelungirea și modificarea acestuia;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                   H O T Ă R Ă Ş T E:

Art. 1. (1) Se aprobă preluarea contractului de închiriere nr. 327/2007, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul aferent locuinței – apartamentul nr. 1, situat în Municipiul Sighișoara, str. Cloșca, nr. 1, în suprafață de 200 mp. din terenul în suprafață totală de 623 mp., cu categoria de folosință curți - construcții, înscris în C.F. nr. 52011 Sighișoara (nr. C.F. vechi 9690 și nr. top. 2097/2), cu nr. cad. 52011, cu destinația de teren curte, de către doamna Cioanta Silvia, ca urmare a decesului actualului chiriaș al terenului, numitul Cioanta Ioan, soțul acesteia.

(2) Prevederile art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, astfel cum a fost preluat potrivit prevederilor art. 1 alin. (1) din prezenta hotărâre, se modifică şi va avea următorul conținut:
,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(3) Prevederile art. 14 din Capitolul VIII. RĂSPUNDEREA CONTRACTUALĂ  ale contractului de închiriere amintit, astfel cum a fost preluat potrivit prevederilor art. 1 alin. (1) din prezenta hotărâre, se modifică şi va avea următorul conținut:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.ˮ
 (4) Restul clauzelor contractuale din contractul de închiriere nr. 327/2007, așa cum a fost modificat și completat prin actele adiționale nr. 1/2012 și nr. 2/2017, își păstrează valabilitatea între Municipiul Sighișoara și doamna Cioanta Silvia.

Art. 2. (1) Se aprobă prelungirea contractului de închiriere, astfel cum a fost preluat potrivit prevederilor art. 1 din prezenta hotărâre, al cărui termen va expira la data de 30.06.2022.
(2) Se aprobă modificarea contractului de închiriere amintit la art. 2, alin. (1), în sensul suplimentării suprafeței terenului închiriat cu 63 mp., respectiv de la suprafața de 200 mp., la suprafața de 263 mp., categoria de folosință a terenului fiind curți - construcții, cuprinzând atât teren liber de construcții cât și teren ocupat de construcția: casă – ap. nr. 1, conform înscrierilor din cartea funciară, potrivit cărora pentru ap. 2 din imobil – spațiu comercial, înscris în C.F. nr. 52011 - C1 - U2 Sighișoara, nr. C.F. vechi 9690/II, cu nr. top. 2097/2/II și nr. cad. 52011 - C1 - U2, cota de teren aferentă acestui ap. 2 – spațiu comercial este de 360/623 mp.
(3) Începând cu data de 01.07.2022, chiria va fi de 263 lei/an, respectiv 263 mp. x 1,00 lei/mp./an, stabilită conform prevederilor art. 5, alin. (1) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.
(4) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.07.2022 până la data de 30.06.2027.
(5) Prelungirea și modificarea contractului de închiriere se vor face prin act adiţional. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela   
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. doamna Cioanta Silvia.
13 ex.  
B.A. 
